ddrg/super_eurlex huggingface dataset:
KIRJALLINEN KYSYMYS E-0076/02 esittäjä(t): Camilo Nogueira Román (Verts/ALE) komissiolle. Komission puheenjohtajan Madridissa antamat lausunnot.



Virallinen lehti nro 172 E , 18/07/2002 s. 0138 - 0139



KIRJALLINEN KYSYMYS E-0076/02 esittäjä(t): Camilo Nogueira Román (Verts/ALE) komissiolle (25. tammikuuta 2002) Aihe: Komission puheenjohtajan Madridissa antamat lausunnot Prodi puolustaa Aznarin oikeutta kieltää itsehallintoyhteisöiltä edustus Euroopassa. Prodi tukee hallitusta ilmoittaessaan, että itsehallintoalueet eivät saa omaa edustustaan EU:ssa. Espanjalaisissa sanomalehdissä todettiin puheenjohtaja Prodin vastanneen näin, kun hänen kantaansa Espanjassa keskustelua herättäneeseen aiheeseen oli tiedusteltu. Espanjan hallitus kieltää pääministerinsä johtamana itsehallintoyhteisöiltä oikeuden olla läsnä ministerineuvoston kokouksissa, vaikka se on Amsterdamin sopimuksen mukaista ja muut jäsenvaltiot noudattavat tätä tapaa. Onko puheenjohtaja Prodi todellakin omaksunut tämän kannan? Jos on, niin miksi hän puuttuu keskusteluun, johon osallistumalla kansallisuudet ja alueet Espanjan valtiossa pelkästään puolustavat perustuslaillisia oikeuksiaan kaiken lisäksi EU:n sopimusten mukaisesti? Romano Prodi komission puolesta antama vastaus (26. helmikuuta 2002) Komissio muistuttaa, että komission puheenjohtaja sitoutui saamaan alueet ja paikallisyhteisöt enemmän mukaan EU:n politiikan suunnitteluun ja toteuttamiseen, kuten eurooppalaisesta hallintotavasta annetussa valkoisessa kirjassa(1) todetaan. Lisäksi puheenjohtaja korosti, että alueiden komitean jäsenten osallistuminen valmistelukuntaan antaa alueille mahdollisuuden osallistua Euroopan tulevaisuudesta käytävään keskusteluun. EY:n perustamissopimuksen 203 artiklassa todetaan, että neuvosto muodostuu jäsenvaltioiden ministeritason edustajista, joilla on jäsenvaltionsa hallitusta sitovat valtuudet. Tämän määräyksen mukaisesti on kunkin jäsenvaltion vastuulla päättää edustuksestaan neuvoston kokouksissa. Edustus vaihtelee siis jäsenvaltioittain, eikä yhteisö voi puuttua siihen. (1) EYVL C 287, 12.10.2001.
KIRJALLINEN KYSYMYS E-0582/02 esittäjä(t): Nuala Ahern (Verts/ALE) komissiolle. Vaarallisen jätteen laiton sijoittaminen Wicklow'n kreivikunnassa Irlannissa.



Virallinen lehti nro 172 E , 18/07/2002 s. 0215 - 0215



KIRJALLINEN KYSYMYS E-0582/02 esittäjä(t): Nuala Ahern (Verts/ALE) komissiolle (6. maaliskuuta 2002) Aihe: Vaarallisen jätteen laiton sijoittaminen Wicklow'n kreivikunnassa Irlannissa Voisiko neuvosto ilmoittaa, mihin toimiin se on ryhtynyt tai aikoo ryhtyä Wicklow'n kunnanvaltuustoa ja Irlannin hallitusta vastaan asiassa, joka koskee yli 300 000 tonnin suuruisen, osaksi myös vaarallista jätettä sisältävän jätemäärän laitonta sijoittamista, joka tuli ilmi Whitestownissa Wicklow'n kreivikunnassa marraskuussa 2001, sillä 1. Wicklow'n kunnanvaltuusto on ilmoittanut aikovansa eristää kyseisen paikan, koska sen mukaan jätteen siirtäminen lailliselle kaatopaikalle ja kyseisen paikan palauttaminen alkuperäiseen tilaansa tulisi liian kalliiksi; 2. kyseisessä asiassa rikotaan direktiiviä 75/442/ETY(1) ja erityisesti sen 4, 8 ja 9 artiklaa, jos Wicklow'n kunnanvaltuusto ei järjestä kyseisen paikan puhdistamista; 3. Wicklow'n kunnanvaltuusto sai tietää laittomasta sijoituspaikasta vuonna 1998, mutta se ei ole järjestänyt paikan puhdistamista, vaikka jäte saattaa aiheuttaa vaaraa ihmisten terveydelle? (1) EYVL L 194, 25.7.1975, s. 39. Margot Wallströmin komission puolesta antama vastaus (9. huhtikuuta 2002) Komissio on vastaanottanut valituksen kyseisestä kaatopaikasta ja tutkii asiaa. Komission tehtävänä on varmistaa yhteisön lainsäädännön asianmukainen soveltaminen sille Euroopan yhteisöjen perustamissopimuksessa annetun toimivallan mukaisesti. Perustamissopimuksen valvojan ominaisuudessaan komissio ei epäröi ryhtyä kaikkiin tarvittaviin toimenpiteisiin, perustamissopimuksen 226 artiklan mukaiset rikkomisesta johtuvat menettelyt mukaan luettuina, varmistaakseen, että yhteisön lainsäädäntöä noudatetaan.
KIRJALLINEN KYSYMYS E-0467/02 esittäjä(t): Alexandros Alavanos (GUE/NGL) komissiolle. Asetukseen (ETY) N:o 2078/92 sisältyvien ohjelmien täytäntöönpano Kreikassa.



Virallinen lehti nro 172 E , 18/07/2002 s. 0201 - 0201



KIRJALLINEN KYSYMYS E-0467/02 esittäjä(t): Alexandros Alavanos (GUE/NGL) komissiolle (22. helmikuuta 2002) Aihe: Asetukseen (ETY) N:o 2078/92 sisältyvien ohjelmien täytäntöönpano Kreikassa Lehdistössä julkaistujen tietojen mukaan asetuksen (ETY) N:o 2078/92(1) ja erityisesti toimen maatalousmaiden pitkäaikainen viljelykäytöstä poistaminen täytäntöönpanossa on ilmennyt vakavia säännönvastaisuuksia. Maatalousministeriö ilmoitti tutkivansa ohjelmien täytäntöönpanoa erityisesti Ioanninan läänissä vuosina 19961999 selvittääkseen mahdollisen huonon hallinnoinnin. 1. Onko komissio arvioinut asetukseen (ETY) N:o 2078/92 sisältyvien ohjelmien täytäntöönpanoa kussakin jäsenvaltiossa ennen vuotta 1997 (KOM(1994) 620)? 2. Onko komissio tietoinen syytöksistä huonosta hallinnoinnista ohjelman maatalousmaiden pitkäaikainen viljelykäytöstä poistaminen täytäntöönpanossa Ioanninan läänissä ja onko se tutkinut asiaa? (1) EYVL L 215, 30.7.1992, s. 85. Franz Fischlerin komission puolesta antama vastaus (21. maaliskuuta 2002) Komissio on julkaissut asiakirjan nro VI/7655/98 maatalouden ympäristöohjelmien arvioinnista ja se on saatavilla Internetin www-sivuilla: http://europa. eu. int/comm/agriculture/envir/index_fr. htm. Komissio on pyytänyt jäsenvaltioita toimittamaan tämän arvion lisäksi vuosia 20002006 koskevien uusien maaseudun kehittämissuunnitelmien yhteydessä arvion aiempien maatalouden ympäristöohjelmien edistymisestä. Komissio on tarkastellut näiden suunnitelmien hyväksymistä edeltävän kokonaisarvioinnin yhteydessä myös tätä ohjelmalohkoa. Komissio tuntee ongelmat, joita on ilmennyt erityisesti Ioanninan läänissä ohjelman maatalousmaiden pitkäaikainen viljelykäytöstä poistaminen toteuttamisessa. Komissio on toimittanut Kreikan viranomaisille 9. tammikuuta 2002 päivätyn kirjeen, jossa se vaatii perinpohjaisia tarkastuksia suoritettavaksi kaikille tuensaajille ja yksityiskohtaisen selvityksen laatimista niiden pohjalta. Komissio valmistelee myös tarkastusmatkaa Kreikkaan.
KIRJALLINEN KYSYMYS E-0245/02 esittäjä(t): Maurizio Turco (NI) komissiolle. Selvennys Afganistanin toimien tuloksia 22. tammikuuta 2001 annetussa neuvoston yhteisessä kannassa vahvistettujen tavoitteiden mukaisesti koskeviin kirjallisiin kysymyksiin annettuun vastaukseen.



Virallinen lehti nro 160 E , 04/07/2002 s. 0203 - 0203



KIRJALLINEN KYSYMYS E-0245/02 esittäjä(t): Maurizio Turco (NI) komissiolle (6. helmikuuta 2002) Aihe: Selvennys Afganistanin toimien tuloksia 22. tammikuuta 2001 annetussa neuvoston yhteisessä kannassa vahvistettujen tavoitteiden mukaisesti koskeviin kirjallisiin kysymyksiin annettuun vastaukseen Euroopan komissio päätti antaa Afganistanin toimien tuloksia 22. tammikuuta 2001 annetussa neuvoston yhteisessä kannassa vahvistettujen tavoitteiden mukaisesti koskeviin kirjallisiin kysymyksiin E-3220/01 ja E-3252/01(1) yhden ainoan vastauksen, josta käy ilmi, että humanitaarista apua ja joitakin julistuksia lukuun ottamatta komissio ei ole pitäytynyt sitoumuksessaan (komissio aikoo tukea tämän yhteisen kannan tavoitteiden saavuttamista, yhteisen kannan 7 artikla). Esitämme toistamiseen yksinkertaisen kysymyksen, joka sisältyi kumpaankin aiemmista kysymyksistä: - Mitä konkreettisia toimia Euroopan komissio toteutti ennen 11. syyskuuta sattuneita tapahtumia yhteisen kannan tavoitteiden saavuttamiseksi? - Paljonko Euroopan unionin varoja (euroina) on käytetty tai osoitettu Afganistanin toimiin 1. tammikuuta ja 11. syyskuuta 2001 välisenä aikana, mistä (budjettikohta ja hankkeen nimi) toimintaa on rahoitettu, mihin kohteisiin varat on myönnetty, mitä kohteita on valvottu ja/tai tarkastettu, ketkä ovat suorittaneet valvontaa ja/tai tarkastuksia, ja mitä tuloksia valvonnasta ja/tai tarkastuksista on saatu? (1) Katso sivu 76. Christopher Pattenin komission puolesta antama vastaus (14. maaliskuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-0227/02 esittäjä(t): Fernando Fernández Martín (PPE-DE) komissiolle. Benin.



Virallinen lehti nro 160 E , 04/07/2002 s. 0201 - 0202



KIRJALLINEN KYSYMYS E-0227/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Benin Voiko komissio antaa selonteon Beniniä koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-0150/02

esittäjä(t): Jan Andersson (PSE) ja Hans Karlsson (PSE) komissiolle

(1. helmikuuta 2002)

Aihe: Erot tehtaiden sulkemiskustannuksissa

Viimeaikaiset tapahtumat Gislavedissa Ruotsissa viittaavat siihen, että kun monikansalliset yritykset päättävät jonkin yksikön sulkemisesta tietyssä jäsenvaltiossa, yhtenä perusteena saattaa olla se, että sulkemiskustannukset ovat joissakin jäsenvaltioissa muita jäsenvaltioita korkeampia. Se, että tietyt jäsenvaltiot vaativat esimerkiksi työntekijöiden uudelleenkoulutusta tai määräävät sakkoja, vääristää kilpailua niiden jäsenvaltioiden haitaksi, jotka eivät aseta mainittuja vaatimuksia.

Miten komissio suhtautuu tähän ongelmaan?

Aikooko komissio antaa ehdotuksen tätä alaa koskevien säännösten yhdenmukaistamiseksi?

Anna Diamantopouloun komission puolesta antama vastaus

(12. maaliskuuta 2002)

Monissa yhteisön direktiiveissä säädetään työntekijöiden edustajille tiedottamisesta ja heidän kuulemisestaan yritysten sulkemisen yhteydessä. Näitä ovat esimerkiksi työntekijöiden joukkovähentämistä koskevan jäsenvaltioiden lainsäädännön lähentämisestä 20. heinäkuuta 1998 annettu neuvoston direktiivi 98/59/EY(1) ja eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 22. syyskuuta 1994 annettu neuvoston direktiivi 94/45/EY(2). Euroopan parlamentti ja neuvosto käsittelevät parhaillaan työtekijöille tiedottamista ja heidän kuulemistaan Euroopan yhteisössä koskevaa uutta direktiiviä, jolla täydennetään yhteisön lainsäädäntöä alalla.

Sitä vastoin niistä aineellisista vaatimuksista, joita liikeyritysten on noudatettava silloin, kun ne päättävät sulkea tuotantoyksiköitään, ei säädetä yhteisön lainsäädännössä.

Komissio päätti kuitenkin 15. tammikuuta 2002 käynnistää yhteisön tason työmarkkinaosapuolten kuulemisen siitä, olisiko aiheellista vahvistaa joitakin periaatteita, joita liikeyritysten olisi noudatettava rakenneuudistusten yhteydessä. Valmisteluasiakirjassa käsitellään muun muassa keinoja, joilla voitaisiin edistää työntekijöiden sopeutuvuutta ja työllistettävyyttä sekä ammatillista uudelleenkoulutusta. Työmarkkinaosapuolten kuulemisen ensimmäinen vaihe päättyy maaliskuun alussa 2002, minkä jälkeen komissio tarkastelee huolellisesti niiden vastauksia, ennen kuin se päättää jatkotoimista tässä asiassa.

(1) EYVL L 225, 12.8.1998.

(2) EYVL L 254, 30.9.1994.
KIRJALLINEN KYSYMYS P-0250/02 esittäjä(t): Elisa Damião (PSE) komissiolle. Työntekijöiden vapaa liikkuvuus.



Virallinen lehti nro 147 E , 20/06/2002 s. 0244 - 0245



KIRJALLINEN KYSYMYS P-0250/02 esittäjä(t): Elisa Damião (PSE) komissiolle (31. tammikuuta 2002) Aihe: Työntekijöiden vapaa liikkuvuus Aiheeseen liittyen on syytä ottaa huomioon EY:n perustamissopimuksen 39 ja 40 artikla, direktiivit 91/533/ETY(1) ja 96/71/ETY(2), asetukset 1408/71/ETY(3) ja 1612/68/ETY(4) sekä yhteisöjen tuomioistuimen asetusta 1408/71/ETY koskevat tuomiot. Komission olisi myös pitänyt esittää viime vuoden joulukuussa Euroopan parlamentille ja neuvostolle arviointiraportti direktiivistä 96/71/ETY. Erityisesti on otettava huomioon EU:ssa ilmenneet lukuisat tapaukset, joissa työntekijä on kärsinyt vahinkoa laittoman työnvälityksen, syrjivien työolojen, palkkauksen, kansallisen ja yhteisön lainsäädännön periaatteiden rikkomisen, sosiaaliturvan ja työsopimuksen puuttumisen sekä perusoikeuksien loukkausten takia. Työmarkkinoiden yhtenäisyys aiheuttaa myös työntekijöiden liikkuvuutta. Voiko komissio arvioida jäsenvaltioissa ilmenneitä kansalliseen ja yhteisön lainsäädäntöön liittyviä säännönvastaisuuksia sekä toimenpiteitä, joihin on ryhdytty tällaisten menettelyiden torjumiseksi ja rankaisemiseksi, etenkin kun kyseessä on tilapäisten työnvälitystoimistojen laajamittainen laillinen ja laiton toiminta? (1) EYVL L 288, 18.10.1991, s. 32. (2) EYVL L 18, 21.1.1997, s. 1. (3) EYVL L 149, 5.7.1971, s. 2. (4) EYVL L 257, 19.10.1968, s. 2. Anna Diamantopouloun komission puolesta antama vastaus (26. helmikuuta 2002) Arvoisa parlamentin jäsen mainitsee erilaisia käytäntöjä, joiden hän sanoo olevan laittomia ja useiden yhteisön säädösten vastaisia. On jäsenvaltioiden vastuulla valvoa toimivaltaisten viranomaistensa ja viime kädessä tuomioistuintensa kautta, että sen alueella toimivat tahot noudattavat mainittujen yhteisön säädösten soveltamiseksi annettuja kansallisia säädöksiä ja määräyksiä. Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivin 96/71/EY(1) 8 artiklan mukaisesti komissio tarkastelee uudelleen tämän direktiivin soveltamista koskevia yksityiskohtaisia sääntöjä tehdäkseen tarvittaessa neuvostolle ehdotukset tarpeellisista muutoksista. Tarkastelu aloitettiin vuonna 2001. Jäsenvaltioissa laaditaan parhaillaan direktiivin täytäntöönpanoraportteja, ja niiden hallinnossa on toteutettu kyselytutkimus täytäntöönpanoon liittyvistä menettelyistä. Komissio päättää kyseisen artiklan säännösten vaatimista jatkotoimista raporttien ja kyselytutkimuksen perusteella. (1) EYVL L 18, 21.1.1997.
KIRJALLINEN KYSYMYS P-0398/02 esittäjä(t): Rodi Kratsa-Tsagaropoulou (PPE-DE) komissiolle. Ikaros-myytti ja eurooppalainen kulttuuripolitiikka.



Virallinen lehti nro 160 E , 04/07/2002 s. 0215 - 0215



KIRJALLINEN KYSYMYS P-0398/02 esittäjä(t): Rodi Kratsa-Tsagaropoulou (PPE-DE) komissiolle (11. helmikuuta 2002) Aihe: Ikaros-myytti ja eurooppalainen kulttuuripolitiikka Tulossa olevan brittiohjaaja Peter Greenawayn Ikaros-teoksen tuotannossa ei mukaan ole otettu lainkaan Ikarian saarta, jonka luona Ikaros putosi ja jonne hänet haudattiin hänen putoamisestaan kertovan muinaisen myytin mukaan. Tämä on herättänyt voimakasta paheksuntaa saaren asukkaiden ja laajemmin kreikkalaisen yleisön keskuudessa. Kyseisen tuotannon rahoittaminen kulttuuriolympialaisten varoista herättää huolestumista ja epäilyksiä kulttuuripolitiikan sisällön ja tavoitteiden sekä sen suhteen, onko kyseisellä politiikalla mahdollista suojella ja tuoda esiin kansojen erityislaatuista kulttuuriperintöä. Mikä on Euroopan unionin kulttuuriolympialaisten ohjelmiin antama taloudellinen ja poliittinen panos? Mikä on komission näkemys mainitusta asiasta ja mihin toimiin se aikoo sen suhteen ryhtyä? Viviane Redingin komission puolesta antama vastaus (22. maaliskuuta 2002) Komissio ei millään tavalla sensuroi jäsenvaltioiden ministeriöiden tuella toteutettuja teoksia. Komissio ei myöskään rahoita kulttuuriolympialaisia eikä näin ollen voi ottaa kantaa brittiohjaajan päätökseen jättää teoksestaan pois kyseinen saari.
KIRJALLINEN KYSYMYS E-0220/02 esittäjä(t): Fernando Fernández Martín (PPE-DE) komissiolle. Antigua ja Barbuda.



Virallinen lehti nro 160 E , 04/07/2002 s. 0200 - 0200



KIRJALLINEN KYSYMYS E-0220/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Antigua ja Barbuda Voiko komissio ilmoittaa, mitä Antiguaa ja Barbudaa koskevia hankkeita EU:n talousarviosta rahoitettiin 2000? Voiko komissio ilmoittaa, mikä oli Antiguaa ja Barbudaa koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-0228/02 esittäjä(t): Fernando Fernández Martín (PPE-DE) komissiolle. Benin.



Virallinen lehti nro 160 E , 04/07/2002 s. 0202 - 0202



KIRJALLINEN KYSYMYS E-0228/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Benin Voiko komissio ilmoittaa, mitä Beniniä koskevia hankkeita EU:n talousarviosta rahoitettiin 2000? Voiko komissio ilmoittaa, mikä oli Beninä koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS P-2890/01 esittäjä(t): Konstantinos Hatzidakis (PPE-DE) komissiolle. Yhteisön toisesta tukikehyksestä rahoitettavien julkisten hankkeiden rakentamisessa ilmenneet virheet.



Virallinen lehti nro 309 E , 12/12/2002 s. 0001 - 0002



KIRJALLINEN KYSYMYS P-2890/01 esittäjä(t): Konstantinos Hatzidakis (PPE-DE) komissiolle (10. lokakuuta 2001) Aihe: Yhteisön toisesta tukikehyksestä rahoitettavien julkisten hankkeiden rakentamisessa ilmenneet virheet Komissio on vastauksessaan kysymykseeni E-3481/00(1) tunnustanut Kreikassa rakennettavien ja yhteisön toisesta tukikehyksestä rahoitettavien julkisten hankkeiden rakennusvirheisiin liittyvien laajojen ongelmien olemassaolon. Voisiko komissio kertoa, onko sillä virheiden määrästä tuoreempia tietoja, jotka olisivat peräisin huhtikuulta 2000 ja sen jälkeiseltä ajalta, ja tietoja virheistä kaikissa yhteisön toisesta tukikehyksestä rahoitetuissa hankkeissa yhteensä? Onko komissio tyytyväinen niihin toimiin, joihin Kreikka on ryhtynyt näiden virheiden korjaamiseksi? Jos näin ei ole, mihin toimiin komissio aikoo ryhtyä, jotta tämä laajamittainen ongelma saataisiin hoidettua? (1) EYVL C 174 E, 19.6.2001, s. 62. Michel Barnier'n komission puolesta antamayhteinen täydentävä vastauskirjallisiin kysymyksiin P-2890/01 ja E-3197/01 (31. tammikuuta 2002) Komissio ilmoittaa parlamentin jäsenille, ettei se ole vieläkään saanut Kreikan viranomaisilta vastausta 29. tammikuuta 2001 päivättyyn kirjeeseensä eikä myöskään 2. heinäkuuta 2001 päivättyyn muistutuskirjeeseensä. Komissio pyysi näissä kirjeissä täsmällisiä tietoja luokkiin 2 ja 3 kuuluvien tapausten käsittelyn tuloksista sekä mahdollisista taloudellista, hallinnollista tai muunlaisista seuraamuksista. Komissio aikoo pyytää Kreikan viranomaisilta uutta selvitystä asiasta ja tutkii kyseiset tapaukset perusteellisesti ohjelmakautta 19941999 koskevan yhteisön tukikehyksen päättyessä. Komissio pyytää parlamentin jäseniä tutustumaan vastaukseen, jonka komissio antoi parlamentin jäsenen Konstantinos Hatzidakisin esittämään kirjalliseen kysymykseen E-1894/01(1). Kysymys koski Kreikan viranomaisten tiedonantoja, joita ne olivat esittäneet rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annetun komission asetuksen (EY) N:o 1681/94(2) nojalla. Osa pyydetyistä lisätiedoista on jo tällä välin saatu edellä mainitun asetuksen 5 artiklan perusteella. (1) EYVL C 134 E, 6.6.2002, s. 5. (2) EYVL L 178, 12.7.1994.
KIRJALLINEN KYSYMYS E-3201/01 esittäjä(t): Konstantinos Hatzidakis (PPE-DE) komissiolle. Rakennusvirheet Malakasan alueella.



Virallinen lehti nro 161 E , 10/07/2003 s. 0001 - 0001



KIRJALLINEN KYSYMYS E-3201/01 esittäjä(t): Konstantinos Hatzidakis (PPE-DE) komissiolle (20. marraskuuta 2001) Aihe: Rakennusvirheet Malakasan alueella Kreikassa vähän aikaa sitten (4. marraskuuta 2001) sattuneissa tulvissa Patraksesta Ateenan ja Thessalonikin kautta Evzoniin kulkeva moottoritie kärsi jälleen kerran vakavia vaurioita Malakasan kohdalla, ja liikenne jouduttiin katkaisemaan. Aikaisempaan asiaa koskeneeseen kysymykseeni (E-3481/00(1)) komissio vastasi Kreikan viranomaisten ilmoittaneen sille, että asiasta vastaavat urakoitsijat ovat velvollisia korjaamaan todetut rakennusvirheet omalla kustannuksellaan ennen vuoden 2000 loppua. Voisiko komissio vastata seuraaviin kysymyksiin: 1. Koska kyseinen osa tiehanketta on vastaanotettu? 2. Onko olemassa sääntöjä hankkeen väliaikaisesta vastaanottamisesta, niin että se vastaisi turvallisuusnormeja, eivätkä kansalaiset joutuisi kärsimään seurauksista? 3. Mitkä ovat syyt siihen, että kyseisen tienosan rakentaminen uudelleen osoittautuu sekin virheellisesti suoritetuksi työksi? 4. Mitä rangaistuksia urakoitsijoille on määrätty? (1) EYVL C 174 E, 19.6.2001, s. 62. Michel Barnier'n komission puolesta antama vastaus (1. helmikuuta 2002) Komissiolla ei ole tietoja PatrasAteenaThessalonikiEvzoni-moottoritiehankkeen hyväksymispäivästä Malakasan osalta. Komissio on pyytänyt asiasta tietoja Kreikan viranomaisilta. Töiden väliaikaiset hyväksymismenettelyt kuuluvat kansallisen lainsäädännön piiriin eivätkä siis komission toimivaltaan. Kyseiseen moottoritieosuuteen liittyvät työt rahoitettiin Kreikan ohjelmakauden 19891993 yhteisön tukikehyksestä; siihen liittyvä toimenpideohjelma päätettiin vuonna 1995. Kreikan viranomaiset korjauttivat geoteknisistä ongelmista aiheutuneet rakennusvirheet edellä mainitun toimenpideohjelman jälkeen; nämä korjaustoimenpiteet rahoitettiin Kreikan ohjelmakauden 19941999 yhteisön tukikehyksestä. Nämä työt ovat vielä kesken, joten niiden tulosten arvioiminen on ennenaikaista. Yrittäjille määrättävien seuraamusten osalta komissio pyytää parlamentin jäsentä tutustumaan kirjalliseen kysymykseen P-2890/01(1) annettuun vastaukseen. (1) EYVL C 309 E, 12.12.2002, s. 2.